**ANALIZA ODGOJNOG PLANA NA KRAJU 1. POLUGODIŠTA ŠK.GOD. 2017./2018.**

*Odgojni plan škole realiziran je u svim segmentima:*

Realizacija odgojnog plana razrednog odjela i plana razrednika:

* satovi razrednika su u potpunosti realizirani ( do +3 ) – ukupna realizacija iznosi + 15 sati
* plan i program razrednika donosi se nakon uočene odgojne situacije u razrednom odjelu i tijekom izvođenja usklađuje se prema aktualnim problemima u razrednom odjelu. Razrednici su održali predavanja i radionica iz Nastavnog plana i programa Građanskog odgoja i obrazovanja te Zdravstvenog odgoja, u sklopu kojeg su predavanja održali i školski liječnik te pedagoginja
* suradnja s roditeljima je ostvarena putem roditeljskih sastanaka (u 1. razredu održana 5, u ostalima 3-4). Odaziv roditelja je u svim razrednim odjelima vrlo dobar. Na roditeljskim sastancima su bili upoznati s kućnim redom škole, svim pravilnicima, kriterijima ocjenjivanja te ponudama za izvanučiničke nastave. Održano je i predavanje Obiteljskog centra na temu „Sigurnost djece ne internetu. Razrednici su održali sljedeća predavanja: Kako razvijati samopouzdanje djeteta, Stilovi roditeljstva, Važnost školskog uspjeha, Ja sam uspješan roditelj, moje dijete je uspješan učenik, Emocionalna inteligencija, Suočavanje s ljutnjom, Dobrobiti tjelesnog vježbanja, Suradnja škole i obitelji. Pedagoginja je održala predavanje za roditelje na upisu djece u 1.razred osnovne škole: Polazak djeteta u prvi razred te za roditelje učenika 8. razreda: Elementi i kriteriji za upis u 1. razred srednje škole. Knjižničarka je održala predavanje za roditelje 1.razreda na temu Lektira nije bauk
* Individualne konzultacije su također dobro posjećene. Roditelji se redovito informiraju o napretku djece, a posebice ako postoje određeni problemi. U razgovoru s roditeljima kod nekih učenika se uključivala i pedagoška služba , najčešće zbog kršenja Kućnog reda i izricanja pedagoških mjera. Treba i dalje poticati roditelje na individualne konzultacije, a posebice pri ponavljanju neprimjernih ponašanja. Također, kod učenika sa slabijim obrazovnim postignućima, potrebno je isticati zajedničku odgovornost škole i roditelja kako bi razvili pozitivne radne navike.
* Roditelji se uključuju u rad Škole putem Vijeća roditelja. Sjednice su vrlo dobro posjećene i većina roditelja aktivno sudjeluje. Održane su po 3 sjednice u matičnoj i područnoj školi na kojima su roditelji bili upoznati sa GPP-om i Kurikulumom, Razvojnim planom, projektima, izvanučioničkom nastavom, prehranom u školskoj kuhinji, školskim i županijskim natjecanjima, školskim projektima… Partnerstvo s roditeljima treba i dalje poticati kao i njihovo uključivanje u obrazovanje svoje djece radi lakšeg otklanjanja eventualnih teškoća.

Odgojna situacija u školi:

* Odgojna situacija u školi je većinom primjerena; kod nekoliko istih učenika tijekom školske godine ponavljala su se neprimjerena ponašanja i kršenje Kućnog reda, što je rezultiralo i izricanjem pedagoških mjera te odgovarajućom ocjenom vladanja. Pojedina problematična ponašanja učenika rješavala su se u suradnji s rodteljima, razrednicima i pedagoškom službom.
* 15 učenika (2 lani) učenika ima dobro vladanje, 1 učenik loše ( 1 lani ) , ostali uzorno. Izrečeno je 5 pedagoških mjera opomene razrednika učenicima 5., ( 3 učenika) 6. ( 1 učenik) i 8.razreda ( 1 učenik) matične i područne škole radi ponavljanja neprimjernih ponašanja i udaranja drugih učenika. Jednom učeniku 5. razreda izrečena je i pedagoška mjera ukora zbog ponavljanja istih neprimjerenih ponašanja zbog kojih mu je već izrečena pedagoška mjera opomene razrednika. Sukladno pedagoškim mjerama i ocjenama vladanja vidljivo je da se u 5. razredu matične i područne škole javljalo najviše problemskih situacija te je potrebno od početka školske godine uspostaviti jasna pravila i granice te uključiti roditelje i pedagošku službu kako bi se uspostavila ogovarajuća radna atmosfera na satu i pod odmorima.
* Pravila ponašanja istaknuta su u svakoj učionici, a na početku školske godine održani roditeljski sastanci gdje su roditelji upoznati s Pravilnikom kućnom redu.
* od I.-IV. razreda pohvaljeno je 57 učenika (od 135 - 42%, lani 41%), od V. – VIII. razreda pohvaljeno je 17 učenika (12,78 % , lani 13 % )
* pohvale su dobili oni učenici koji imaju prosjek 5,00 i uzorno vladanje; dakle ukupno 74 učenika ili 27 % (lani isto 27 % )
* za Dan škole na javnoj priredbi nagrađeni su i pohvaljeni učenici koji su sudjelovali i ostvarili zapažene rezultate na županijskim natjecanjima, projektima te likovnim i literarnim natječajima
* Na satovima razrednika razredne i predmetne nastave održane su pedagoške radionice iz školskog preventivnog programa i zdravstvenog odgoja u svrhu prevencije socijalno nepoželjnog ponašanja u školi (korištenje pogrdnih riječi, međusobno ogovaranje, pojava elektroničkog nasilja) te razvijanja i njegovanja tolerancije i poštivanje različitosti među učenicima
* Pozitivnoj odgojnoj situaciji pridonosi rad Vijeće učenika. Održane su 2 sjednice u svakoj školi na kojima se isticala važnost pravilnog ophođenja sa školskom imovinom, odgovornom ponašanju u prostoru škole i na izvanučioničkoj nastavi te stvaranja pozitivnih socijalnih odnosa. Učenici su iznosili prijedloge za poboljšanje boravka u školi te razgovarali o eventualnim problemima. Krajnji cilj je stvaranje ugodnog školskog ozračja koje poticajno djeluje na učenike, odnosno njihov cjelokupan razvoj.

Analiza uspjeha učenika

* škola broji 271 učenika
* za 6 učenika koji nisu svladali nastavno gradivo iz jednog predmeta i 2 učenika koji nisu svladali gradivo iz dva predmeta organiziran je dopunski rad i to iz:

MATEMATIKE: 2 učenika iz 6.razreda i 4 učenika iz 7. razreda

FIZIKE: 3 učenika 7.razreda

- Ukupno ima :

* 155 odličnih ili 57,19 % (prošle godine 55,3 %)
* 85 vrlo dobrih ili 31,36 % (prošle godine 30,3 %)
* 31 dobrih ili 11,43 % (prošle godine 14,3 % )

Izostanci učenika:

* učenici su ukupno izostali 11939 sati (9102 sati prošle godine)
* svi izostanci u opravdani
* po učeniku je to približno 44 sati (uglavnom zdravstveni razlozi, natjecanja
* i loši vremenski uvjeti)

Dopunska i dodatna nastava:

* za naprednije učenike i za učenike koji se pripremaju za natjecanja organizirana je

dodatna nastava, a za učenike koji imaju poteškoće pri usvajanju gradiva dopunska nastava – dogovor se vrši na timskom planiranju prema potrebi

* u razrednoj nastavi ostvareno je 368 sati dopunske nastave u 9 skupina; a u predmetnoj nastavi 518 sati u 11 skupina
* dodatne nastave ostvareno je 128 sati u 4 skupine u razrednoj nastavi, a u predmetnoj nastavi ostvareno je 280 sati u 5 skupina.

Kulturna i javna djelatnost:

* realizirana je prema planu i programu
* učenici su prisustvovali svetoj misi Zaziv Duha Svetoga na početku školske godine, misi povodom Dana općina i misi zahvalnici na kraju školske godine
* obilježeni su prigodni dani, blagdana i važni datumi: Hrvatski Olimpijski dan, Europski dan jezika, Dan neovisnosti Republike Hrvatske, Međunarodni dan pismenosti, Dan kravata, Dani kruha, Međunarodni dan štednje, Dječji tjedan, Dan prava čovjeka“ Dan svih svetih, Mjesec borbe protiv ovisnosti, Dan sjećanja na žrtve Vukovara, Mjesec hrvatske knjige, Dan osoba s invaliditetom, Sv. Nikola, Božić i Nova godina, Dana sjećanja na holokaust i sprečavanja zločina protiv čovječnosti, Valentinovo, Maskenbal, Dan narcisa, Dan materinskog jezika, Dan hrvatskog jezika, Svjetski dan voda, Uskrs, Dan planeta zemlje, Dan hrvatske knjige, Dan zdravlja, Dan škole, Majčin dan
* U PŠ Novi Golubovec obilježen je Dan Hrvatskog olimpijskog odbora s otvorenjem školskog igrališta
* izvan škole učenici su bili uključeni u priredbe za Dan općine Novi Golubovec ,dan župe i općine Mihovljan , Božićni koncert u organizaciju KUD-a Novi Golubovec , priredbu za udomiteljske obitelji u sklopu edukacije u Zlatar Bistrici ,Dan škole i Majčin dan te prigodni program povodom dolaska predsjednice RH
* u područnoj i matičnoj školi su organizirane kratke priredbe za dobrodošlicu prvoškolcima i povodom Dana kruha, a u PO Gregurovec i priredba za majčin dan
* Učenicima 1. razreda predavanje na temu „Sigurnost u prometu“ održao je policijski službenik, a učenicima 8. razreda predstavnici udruge Barun održali su predavanje o Domovinskom ratu
* Za učenike 3. i 4. razreda područne i matične škole Savjetodavna služba održala je kušaonicu voća u sklopu projekta Školska shema
* Održana su i dva susreta s književnicima Željkom Horvat-Vukelja i Božidarom Prosenjakom
* HZZ, SŠ Krapinsko-zagorske županije i Obrtnička komora održali su predavanje i prezentaciju srednjoškolskih zanimanja za učenike i roditelje učenika 7. i 8. razreda, a predstavnik SŠ Konjščina dodatno je održao predstavljanje škole za učenike 8. razreda.
* učenice iz posebnog razrednog odjela i po jedan prijatelj iz njihovog matičnog razrednog odjela sudjelovali su u sportskim igrama za učenike s teškoćama u Loboru „ Moj prijatelj i ja“
* Učenici 2. razreda matične i područnih škola sudjelovali su u programu Preventivnog odgoju djece u cestovnom prometu Jumicar održanom u Loboru
* 6. razredi sudjelovali u programu Prevencija ovisnosti djece i mladih u KZŽ- HZJZ KZŽ
* 5. i 7. razredi matične škole sudjelovali u međunarodnom istraživanju o zdravstvenim ponašanjima djece školske dobi- HZJZ
* Učenici 5.- 8. razreda sudjelovali u istraživanju Županijskog stručnog vijeća pedagoga KZŽ- Sigurnost na internetu
* Određeni učenici predmetne nastave sudjelovali u istraživanju Filozofskog fakulteta u Zagrebu- Konkretnost i čestota riječi, provodila učiteljica HJ Branka Klarić
* U matičnoj školi organizirana je Večer matematike, a u matičnoj i područnoj školi proljetne radionice te nastup mađioničara
* Održani su različiti razredni projekti, a u neke smo uključili i osobe iz bliže okoline ; Izrada tradicionalnih ukrasa od krep papira ( bake učenika 1. razreda matične škole) i Keramičarska radionica ( tata učiteljice)
* u sklopu izvannastavne aktivnosti Mali kreativci održan je projekt „Strpljenje“ u sklopu kojeg su održane kreativne radionice, posjet pisca i oslikavanje basne
* učenici predmetne nastave u matičnoj školi sudjelovali su u školskom projektu „Zaboravljena rožica“
* Europski tjedan programiranja obilježen je projektom „Programiraonica „, učenici 4.- 8. razreda okušali se u programiranju, a učenici 6. razreda uključeni su u projekt „Promicro“ kojim se opremaju osnovne škole microračunalima- učenici su ih dobili 1 godinu na posudbu
* učenici su sudjelovali u humanitarnim akcijama: “Solidarnost na djelu“, akciji Caritasa “Za tisuću radosti“ ( prikupljenim novcem kupljeni su poklon paketi za nekoliko obitelji slabijeg imovinskog stanja) akciji povodom Dana narcisa ( sredstva za osobe oboljele od malignih bolesti), Međunarodnom danu darivanja knjiga ( donacija knjiga za odjel pedijatrije u OB Bračak), a u učenici 8. razreda i učitelji skupljali su sredstva za kupnju namirnica za socijalnu samoposlugu u Vukovaru
* Od drugog polugodišta bili smo uključeni u projekt „ Škole za Afriku“ . Vjeroučiteljice škole i pedagoginja održale su predstavljanje projekta u svakom razredu, uz predavanje i razgovor o temi života djece u Africi. Prikupljeno je ukupno 1660,00 kune te je novac uplaćen na račun UNICEF-a.
* u sklopu E twinning projekta – učenici 4. razreda su bili uključeni u projekt: “ Autumn in my homeland“ te „ Christmas cards and songs exchange“, 100. dan škole i 20 dana dobrote, a učenici 6. razreda sudjelovali su zajedno s nekoliko učiteljica u osmišljavanju našeg projekta „dECOr“- **škola dobila status E- Twining škole**

Izvanučionička nastava:

* realizirana je prema planu i programu
* **u 1. obrazovnom razdoblju:**

Novi Golubovec:

 1.-4. razred – Zagreb (posjetili Zračnu luku „Franjo Tuđman“ te pogledali predstava u Kazalištu „Žar ptica“

 5.-8. razred – Zagreb (Tehnički muzej, memorijalni centar „Dražen Petrović“, kino projekcija)

 8. razred.- Izložba Ratni foto zapisi u Lepoglavi

Mihovljan, Gregurovec:

 1.-4. razredi - Zagreb (Zračna luka „Frano Tuđman“, koncertna dvorana Vatroslav Lisinski)

 5.-8. razredi (Tehnički muzej, Memorijalni centar „Dražen Petrović“, kino projekcija)

učenici 8.-ih razreda matične i područne škole bili su na dvodnevnoj posjeti u Vukovaru, u sklopu projekta u organizaciji Memorijalnog centra Domovinskog rata. Učenicima su održavana predavanja o Domovinskom ratu u skladu s nastavnim programom predmeta Povijest za osme razrede, obišli su mjesta sjećanja vezanih za Domovinski rat te sudjelovali u edukativnim radionicama o prenošenju poruke mira, prihvaćanja različitosti i suosjećanja.

* **u 2. obrazovnom razdoblju**

Novi Golubovec:

1.-4. – Kraljevica, Krk, Punat, Košljun

5.-8.- Zadar, Nin

5- i 6. razred- HNK- opera „Zaljubljen u tri naranče“

 Mihovljan:

 1.-4. – posjet i razgledavanje Krašograda

 5.-8. – Pula , NP Brijuni

 4. razred- Zagreb- Tehnički muzej, Planetarij, kino projekcija

 7. i 8. razredi matične i područne škole: Zagreb- Koncertna dvorana vatroslav Lisinski, Muzej

 suvremene umjetnosti

Uređenje životne i radne sredine:

* ukupno je realizirano 360 sati DKR
* kontinuirano se uređuju učionice i panoi u razredu te prostor van učionica tijekom cijele godine
* učenicima i roditeljima dostupan je pano gdje se nalazi vremenik pisanih provjera znanja i raspored sati, te oglasna ploča s terminima individualnih konzultacija, rasporedom prijevoza i popisom učenika putnika te ostalim relevantnim informacijama
* kontinuirano se uređuje okoliš škole te grobna mjesta preminulih učitelja
* društveno koristan rad je realiziran putem sakupljačke akcija crvenog križa „Solidarnost na djelu“, poslovima uređenja učionice te radovima na okolišu škole
* web stranica škole – učenicima i roditeljima dostupne informacije o važnim događanjima u školi

Zdravstvena i socijalna zaštita:

* realizirana u potpunosti
* razrednici, pedagoginja i ostali predmetni nastavnici kontinuirano su provodili programske sadržaje Nastavnog plana i programa zdravstvenog odgoja (Razvijanje redovitih higijenskih navila, Pravilna prehrana, Važnost kretanja i boravka u prirodi, Ponašanje prema djeci i odraslima itd.)
* svi su učenici uključeni u projekt Školska shema– u sklopu projekta održano je kušaonica voća za učenike 3. i 4. razreda
* za učenike 1. razreda (prije početka školske godine) te 6. i 8. razreda obavljena su cijepljenja u dogovoru sa školskim liječnikom (Hepatitis B, DiTePolio) te cijepljenje učenika 8. razreda protiv HPV-a uz suglasnost roditelja
* sistematski pregledi su realizirani prema planu – 5. i 8. razred te su održana predavanja na temu Psihičkih i fizičkih promjena u pubertetu, Higijena menstruacije te Spolno prenosive bolesti i najčešće infekcije spolnih organa
* učenici 6.razreda i učenici na upisu u 1.razred OŠ ispunjavali zubnu putovnicu
* 3 pomoćnika u nastavi za učenike s teškoćama – 2 u sklopu projekta „Pomoćnik i ja“ Udruge sv. Ana Lobor i 1 u sklopu projekta „Baltazar 4“
* školskoj kuhinji hrani 250 učenika, dakle 21 učenik se ne hrani
* Učenici slabijeg imovinskog stanja uključeni su u projekt „Zalogajček“ – osigurana im je prehrana u školskoj kuhinji za cijelu šk. g. ( njih 46), a dio financiraju i općine Mihovljan i Novi Golubovec
* svi učenici su osigurani od posljedica nesretnog slučaja (neke financira Croatia osiguranje)
* za učenike je organiziran prijevoz, ukupno 166 učenika putnika, po zakonu 104, a po pedagoškom standardu 62 učenika.

Izvannastavne i izvanškolske aktivnosti:

* gotovo svi učenici su uključeni u izvannastavne aktivnosti koje se održavaju kontinuirano, uglavnom 5. i 6.sat u razrednoj nastavi te 7. sat u predmetnoj nastavi
* ukupno je ostvareno 1172 sati u 29 grupa od I. do VIII razreda, uključeni su gotovo svi učenici, neki u više aktivnosti
* što se tiče izvanškolskih aktivnosti, učenici su uključeni u KUD-ove (Mihovljan, Novi Golubovec), nogometne klubove Zagorec, Rudar, Gaj, Inter, Dubrava, Lobor, ŽNK Zlatar, Taekwondo klub „Puntar“, TŠC Zlatar, plesnu školu Feel hop, DVD Mihovljan i Novi Golubovec, Glazbenu školu Varaždin, Krapina i K.Š. Đalski Zabok, , Školu stranih jezika Versus u Krapini te Mažoretkinje Radoboj i Mače,

Natjecanja

* održana su školska natjecanja iz znanja iz: HJ, NJEM; EJ; Mat, Inf, Kem, Bio, Geo, Vj, TK, LK, Lidrano
* učenici su sudjelovali na županijskim natjecanjima iz sljedećih predmeta:

HJ- 4 učenika, NJEM- 1 učenica, BIO- 1 učenica, GEO- 4 učenika, VJ- ekipa 4 učenika, TK- 3 učenika, LIDRANO- 2 učenika, LK- 4 učenika

* istaknuti rezultati iz TK- 1 učenica 2.mjesto, BIO i NJEM- 1 učenica 4. mjesto, HJ- 1 učenica 5. mjesto
* učenici su tijekom godine sudjelovali na raznim literarnim i likovnim natječajima- vidi u izvješću knjižničarke ( poticajne nagrade za dvije učenice na lik.-lit.natječaju *Moja prva knjiga*, 4. nagrada za 1 učenicu na likovnom natječaju *Promocija istine o domovinskom ratu* te izložen rad još jedne učenice, 2.mjesto u likovnom i 2.mjesto u literarnom izražaju na natječaju *Hrvatska kakvu želimo do 2030*.)
* četrdesetak učenika od 4. do 8. razreda matične i područne škole sudjelovalo je u natjecanju iz informatike i računalnog razmišljanja Dabar, 1 učenik ostvario je rezultat među 10 % najboljih, a njih petero među 20 % najboljih
* pojedini učenici obje škole, sudjelovali su na sportskim natjecanjima – nogomet, rukomet
* učenici od 2.do 8. raz. , njih 67 sudjelovalo je na matematičkom natjecanju Klokan bez granica- nagrađeno 7 učenika, 3 učenika među 10% najboljih u svojim kategorijama
* 28 učenika sudjelovalo je na Mathfestu

Mjere za poboljšanje:

ODGOJ

* upućivati učenike na poštivanje razrednih pravila i pravila ponašanja tijekom boravka u školi kao i tijekom izvođenja izvanučioničke nastave
* poticati osobnu i društvenu odgovornost učenika
* razvijati razredno zajedništvo, komunikacijske vještine i strategije nenasilnog rješavanja sukoba
* poticati toleranciju, poštivanje različitosti te razvijati empatično ponašanje

OBRAZOVANJE

* pohvaliti napredak svakog učenika, posebice kod učenika s teškoćama
* održavati odgovarajuću radnu atmosferu na satu
* voditi računa o didaktičkom oblikovanju sata– korištenje raznih nastavnih metoda i izmjena aktivnosti kako bi se održala motivacija učenika, umjesto cjelosatnog frontalnog rada
* poticati suradničko učenje i prigodno nagraditi za pružanje pomoći
* poticanje na redovito izvršavanje školskih obaveza i rad kod kuće, u suradnji s roditeljima
* i dalje uključivati učenike s teškoćama u savladavanju nastavnog sadržaja u rad DOP-e